ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΕΠΙΤΥΧΟΝΤΩΝ
 ΜΕΤΕΓΓΡΑΦΗΣ/ΜΕΤΑΚΙΝΗΣΗΣ ΑΚΑΔΗΜΑΪΚΟΥ ΕΤΟΥΣ 2024-2025

Παρακαλούνται  οι επιτυχόντες/ούσες μετεγγραφής/μετακίνησης ακαδημαϊκού έτους 2025-2026 στο Τμήμα Περιβάλλοντος της Σχολής Τεχνολογίας του Πανεπιστημίου Θεσσαλίας να προσκομίσουν στη Γραμματεία του Τμήματος από την Τετάρτη 22-10-2025 έως και την Παρασκευή 31-10-2025 τα απαραίτητα δικαιολογητικά, όπως αναφέρονται παρακάτω:
1. Ηλεκτρονική αίτηση μετεγγραφής (εκτυπωμένη από την πλατφόρμα του Υ.ΠΑΙ.ΘΑ. και υπογεγραμμένη ιδιοχείρως).
2. Αίτηση μετεγγραφής στο Τμήμα Περιβάλλοντος (αρχείο σε μορφή word).
3. Όλα τα απαιτούμενα δικαιολογητικά που αναφέρονται στην ηλεκτρονική αίτηση μετεγγραφής/μετακίνησης και στην αρ.118069/Ζ1/24-09-2025 (ΑΔΑ:ΨΦΦ146ΝΚΠΔ-ΔΕΝ) εγκύκλιο του Υπουργείου Παιδείας, Θρησκευμάτων και Αθλητισμού (αρχείο σε μορφή pdf) τα οποία δεσμεύτηκαν ότι θα προσκομίσουν οι επιτυχόντες/ούσες στη Γραμματεία του Τμήματος.
4. Μία φωτογραφία τύπου αστυνομικής ταυτότητας (ασπρόμαυρη ή έγχρωμη) .
5. Ευκρινές φωτοαντίγραφο Δελτίου Αστυνομικής Ταυτότητας.
6. Βεβαίωση ενημέρωσης για την επεξεργασία προσωπικών δεδομένων (δείτε το συνημμένο έντυπο).

Η υποβολή των δικαιολογητικών μπορεί να πραγματοποιηθεί είτε με αυτοπρόσωπη παρουσία ή μέσω νόμιμα εξουσιοδοτημένου εκπροσώπου (μέσω Gov.gr) είτε με ταχυδρομική αποστολή (ή ταχυμεταφορές) και απόδειξη παραλαβής στην παρακάτω διεύθυνση:
Πανεπιστήμιο Θεσσαλίας
Τμήμα Περιβάλλοντος 
(Γραμματεία – Δικαιολογητικά μετεγγραφής/μετακίνησης)
Γαιόπολις, Π.Ο. Λάρισας-Τρικάλων
ΤΚ 41500 Λάρισα

Προσοχή:
· Μετά την ολοκλήρωση του ελέγχου των δικαιολογητικών, οι φοιτητές/τριες θα ενημερωθούν από τη Γραμματεία του Τμήματος για την αποδοχή ή την απόρριψη της μετεγγραφής, έτσι ώστε να προβούν στις απαραίτητες ενέργειες για τη διαγραφή τους από το Τμήμα προέλευσης και την ολοκλήρωση της εγγραφής τους στο Τμήμα Περιβάλλοντος του Π.Θ.. Έως ότου επικοινωνήσει η Γραμματεία, δε θα ζητήσετε τη διαγραφή σας από τα αντίστοιχα Τμήματα προέλευσης.
· Όσοι/ες επιθυμούν να παραμείνουν στο Τμήμα προέλευσης και να μην ολοκληρωθεί η μετεγγραφή τους, θα πρέπει να αποστείλουν Υπεύθυνη Δήλωση μέσω Gov.gr στο email της Γραμματείας (g-env@uth.gr) με θέμα «Υπεύθυνη Δήλωση μη αποδοχής μετεγγραφής» μέσα στην οριζόμενη προθεσμία.
[bookmark: _GoBack]
